नई दिल्ली। भारत और दक्षिण अफ्रीका के बीच रविवार को पहला ट्वंटी-20 मुकाबला बारिश के कारण रद्द कर देना पड़ा। मैच में टॉस भी नहीं हुआ था। बारिश के कारण टॉस में विलम्ब हो गया था और लगातार भारी बारिश के चलते मैच को रद्द कर देना पड़ा, जिससे हजारों दर्शकों को निराशा का सामना करना पड़ा।

तीन मैचों की सीरीज के पहले मैच में पहले बारिश हल्की थी लेकिन फिर बाद में तेज होती चली गयी। अंततः मैच रद्द कर देना पड़ा। दोनों टीमें अब मोहाली प्रस्थान करेंगी, जहां सीरीज का दूसरा मैच बुधवार को खेला जाएगा।